Vaatamata kohaliku tööjõu nappusele, ületasid Balti piirkonna tööstusse paigutatud investeeringud tuntavalt Nõukogude Liidu keskmist taset, mis soodustas teistest piirkondadest vöörtööliste juurdevoolu siia. Lätis pandi põhirõhk masinaehitusele ja metallitööstusele. 1947. aastal alustas tööd Riia Elektririistade Tehas ja 1949. aastal Riia Diislivabrik. Riias toodeti  elektrimootoreid (peamiselt elektrirongide tarvis), elektriseadmeid autodele, mitmesuguseid elektrilisi mõõteriistu ja diiselmootoreid. Daugavpilsis laienes tekstiilitootmine.